Hotel hotel sb icaria de barcelona, Barcelona. ´\nAv Avenida Icaria, 195.\nHotel hotel sb icaria de barcelona:\nHOTEL SB ICARIA DE BARCELONA site\n14, 41, just davant de l'hotel\n2018 comentaris i opinions sobre l'hotel, de clients i visitants : Hotel hotel sb icaria de barcelona\nMés fotos de hotel sb icaria de barcelona>>\nHotel Icaria Barcelona: modernitat i disseny, a un pas de la Vila Olímpica de Barcelona. Acollidor per passar les vacances. Ideal tambe per a viatges corporatius, incentius, reunions d'empresa..\ndes de 51,72 €/Persona\nTotal d'habitacions: 180\nHotel hotel sb icaria de barcelona: Habitacions disponibles- Preus i ofertes - Millors descomptes - Reserva online. No trobes l'habitació o tarifa que busques? Truca'ns: +34934451530\nHotel obert recentment, situat al barri més tranquil i segur de Barcelona, a tocar de les platges i dues parades de metro del centre. Gaudeix de grans habitacions, en un hotel amb una atmosfera agradable i que ofereix les més avançades tecnologies, com ara business center gratuït, internet sense fils, TV interactiva amb més de 30 canals, i sistema d'àudio al bany. Compara el nostre hotel amb d'altres hotels de 4 estrelles del centre, no n'hi ha cap altre que ofereixi aquests serveis amb aquestes tarifes. Excel·lent relació qualitat preu!\nTotes les habitacions amb decoració d'avantguarda i estan equipades amb tecnologia d'última generació: il·luminació regulable, accés a internet gratuït, minibar, caixa forta i banys completamnet equipats. Els terres de parquet i els coixins especials garanteixen perfectes condicions higièniques i eviten reaccions alèrgiques. Al nostre hotel no hi ha vistes interiors. Demana una habitació amb vistes a la piscina si necessites relax total o una habitació amb vistes a l'Avinguda Icària si busques vistes amb profunditat. També disposem d'habitacions amb terrasses privades, per si vols gaudir d'un espai obert privat.\nL'hotel està situat molt a prop del Port Olímpic i les platges. A només 20 minuts del Born on trobaràs diverses opcions de restaurants i oci. El Barri gòtic es troba a només dues parades de metro. La zona on es troba l'hotel és molt segura a qualsevol hora.\nHotel hotel sb icaria de barcelona: Ideal per a reunions, incentius, congresos i esdeveniments (MICE)\nBarcelona hotel HOTEL SB ICARIA DE BARCELONA -


Joan Arnau Pàmies - Institut Ramon Llull - New Catalan Music\n(Joan Arnau Pàmies, Reus 1988)\nCompositor, improvisador i pianista de formació, la seva obra explora els mecanismes que neixen de les relacions entre text i notació, el procés d'interpretació i el so resultant, basant-se en la idea essencial de que composició i interpretació son activitats categòricament diferents. Les seves investigacions més recents s'enfoquen cap el desenvolupament i perfeccionament d'un tipus de notació no convencional, de cara a obrir noves possibilitats interpretatives. \nFormat als conservatoris de Reus i Vila-seca i a L'Aula de Jazz i Música Moderna del Conservatori del Liceu, el 2007 es trasllada a Boston, Massachusetts, on va estudiar composició amb John Heiss i Stratis Minakakis al New England Conservatory of Music. Des de la tardor de 2011 resideix a Chicago, Illinois on cursa estudis de doctorat (Doctor of Musical Arts) a la Northwestern University.\nLa major part de la seva producció està escrita per a conjunts instrumentals i vocals de menys de vuit intèrprets, ja que l'autor prioritza el treball directe amb l'intèrpret, per tal de crear un sistema col·lectivista de creació. Més que expressar una idea musical prèviament establerta, Pàmies considera que la feina entre intèrpret i compositor esdevé el detonant d'una estètica en constant transformació.\nEntre les seves col·laboracions a llarg termini destaquen les establertes amb la contrabaixista Kathryn Schulmeister, per a qui ha escrit les obres postludes (hommage à A. W.) (2010), [d(k_s)b] (2011) i [k(d_b)s] (2013); el trombonista quebequès Felix del Tredici, a qui va escriure l'obra de 25 minuts de durada [5(bt)_6(db)] (2011-12) i el clarinetista i saxofonista Markus Wenninger, a qui dedicà [VIsi-klIXvlc] (2012), per a clarinet en Mi bemol i violoncel.\nAltres obres rellevants són [4v4l2nac] (2011) per a quartet de corda, escrita per al JACK Quartet i presentada a Darmstadt el 2012 per l'Arditti Quartet; [IVflbclVIvln/c] (2012) per a flauta, clarinet baix, violí i violoncel, escrita per a l'ensemble de música contemporània de Moscou (MACM) que la va interpretar a les ciutats de Chaikovsky, Perm i Moscou el setembre de 2012; [IVsaxVIvlc]^[III(bflbclvln/a)] (2012), per a duo de saxòfon sopranino i violoncel i ensemble acompanyant, escrita per a l'Ensemble Dal Niente i estrenada a Evanston, Illinois l'abril de 2013, i [V(fl.ob.vln/c)IIIkl] (2013), per a flauta, oboè, violí, violoncel i piano, que l'ensemble recherche estrenà a Evanston el novembre de 2013. El novembre de 2013, va ser un dels compositors escollits per a mostrar la nova creació catalana al Festival de Música Contemporània d'Huddersfield, amb el suport de l’Institut Ramon Llull.\nTreballs de més recent factura son [VItbn]^4 (o quatre panells per a trombó sol) (2013), estrenada pel trombonista William Lang el febrer de 2014 al DiMenna Center de Nova York i per ser plagat de ta dolça ferida, per a veu, clarinet baix, trompeta i trombó sobre textos d'Ausiàs March, que la formació novaiorquesa loadbang estrenarà el 28 de març.\nDurant el mes d'abril de 2014, Joan Arnau Pàmies va ser compositor resident del MATA Festival de Nova York, en el decurs del qual el grup finès Uusinta Chamber Ensemble va estrenar [IVflbclVIvln/c] per a flauta, clarinet baix, violí i violoncel. Pel mes de maig també està previst l'estrena, al Berger Park Cultural Center de Chicago, de PALIMPSESTUS (2013), per a soprano, contrabaix i percussió, a càrrec del Fonema Consort.


Moren quatre banyistes hui en platges i piscines de la Comunitat Valenciana – BÉTERA – toda la información del Bétera, Valencia\nMoren quatre banyistes hui en…\nEFE. Quatre banyistes, almenys tres d’ells septuagenaris, han mort ofegats hui en platges i piscines de la Comunitat Valenciana, dos d’ells en els municipis valencians de Sueca i València, i els altres dos en els alacantins de Torrevella i Xàbia.\nEl primer ofegament s’ha registrat poc abans de les 10.00 hores a la platja de la Malva-rosa de València, on una dona ha avisat la Policia Local i als serveis de salvament quan ha perdut de vista el seu marit, de 70 anys, que es havia ficat a nedar en l’aigua.\nSegons ha informat Creu Roja, després del rescat, els serveis mèdics han practicat maniobres de reanimació cardiopulmonar a la víctima sense èxit, per la qual cosa només s’ha pogut confirmar la seua defunció.\nUna hora després, un home de 77 anys havia sigut rescatat inconscient de la piscina d’una urbanització del municipi alacantí de Xàbia però les maniobres de reanimació tampoc han tingut èxit i ha mort al lloc.\nSobre les 12.55 hores, una telefonada alertava al Centre d’Informació i Coordinació d’Urgències (CICU) que un home de 76 anys estava en parada cardiorespiratòria a la platja del Mareny Blau, al terme municipal de Sueca (València), i que els serveis de socorrisme li estaven aplicant tècniques de reanimació cardiopulmonar.\nFins al lloc s’ha desplaçat un metge del Centre de Salut de la pedania de Mareny de Barraquetes, una unitat de Suport Vital Bàsic (SVB) i una unitat del servei d’ajuda mèdica urgent (SAMU), però només van poder confirmar la mort.\nA la platja de la cura de Torrevieja (Alacant) un altre banyista, del qual no s’ha facilitat l’edat, ha mort al voltant de les 14.25 hores després de ser rescatat de l’aigua en aturada cardiorespiratòria.\nFins al lloc s’ha desplaçat una unitat del Servici d’Ajuda Mèdica Urgent (SAMU) l’equip del facultatiu ha realitzat la reanimació cardiopulmonar avançada al banyista, que inicialment s’ha recuperat, però de camí a l’hospital ha tornat a patir una altra parada cardiorespiratòria i ha mort.


Més enllà de l'experimentació intrínseca a l'aplicació de noves tècniques d'excavació i registre arqueològic i de la incorporació de recursos tecnològics, el CEM ha estat impulsor d'activitats d'experimentació especialment relacionades amb l'estudi arqueològics.\nDes de fa uns anys anualment es porta a terme als terrenys de Santa Margarida una experimentació pràctica relacionada amb la cocció de ceràmica en època prehistòrica.\nL'activitat forma part de les pràctiques dels alumnes de l'assignatura Metodologia arqueològica III del Grau d'Arqueologia de la Universitat de Barcelona. Ha estat dirigida en diverses edicions pels Drs. F. Javier López Cachero, Rosario Navarro Sáez iVerònica Martínez Ferreras.\nL'experimentació consta de dues parts. En la primera els estudiants fabriquen a mà una peça, seguint tècniques pròpies de la prehistòria, enregsitrant des dels tipus d’argila, manufactura i revestiments, o decoracions, etc. A part consignen les mesures del vas un cop fet.\nFossa de cocció i piròmetre\nLa segona part, pròpiament la cocció, dura entre 7 i 8 hores. Un cop encès el foc, s'estenen les peces a la vora de la fossa-forn per a evitar el xoc tèrmic. El foc s’ha iniciat poc abans, i a dins s’han introduït dues sondes, una al centre i una altra perifèrica. Van connectades a un piròmetre que mesura i enregistra, minut a minut, les oscil·lacions de les temperatures. L’any 2015, una hora després de començar el procés, la temperatura era de 883,6 °C, si bé les mesures mitjanes oferien 681 °C i 403 °C, valors intern i perifèric respectivament. Un cop s’ha efectuat la primera càrrega de combustible els vasos són col·locats dins la foguera-forn, i coberts amb més llenya. Conforme s’esgota el foc es fan noves càrregues, bàsicament d’alzina i roure, però també de branques.\nUn cop es refreda la foguera, s'extreuen els vasos. Abans d’acabar l’exercici, els estudiants han hagut de valorar el comportament de la cocció. Des de les temperatures assolides, interpretant la corresponent gràfica, a l’estat de conservació del vas cuit, que no sempre arriba sencer, fins el tipus de cocció, temps, color i pes. Fotografies, dibuixos, taules i altres dades, abans i després de la cocció, completen el treball.


Indoor d'Enganxes a la Fira Torroella de Montgrí\nOrganitzat pel Club Hípic Estartit-Torroella de Montgrí, diumenge se celebrarà un concurs d'enganxes per troncs llimoneres i ponis.\nEl concurs és un dels actes previstos a la Fira de Sant Andreu de Torroella de Montgrí 2018 que tindrà lloc els dies 1 i 2 de desembre. Aquesta fira és una de les més antigues de Catalunya i està estructurada com una veritable fira multisectorial, amb nombrosos actes complementaris a la mostra comercial, agrícola i ramadera, per reforçar el seu caràcter lúdic i cultural.\nLa pista s'obrirà per al seu reconeixement a les 8:00 h, per iniciar la competició a les 9:30 h. El lliurament de premis està previst a les 13:30 h. L'organització oferirà un dinar gratuït per a tots els participants.\nEl jurat estarà format per Anselm Roig com president acompanyat per Josep Sayols com a cap de pista i Raquel Picas que assumirà les tasques de delegat federatiu.


Els pagesos cubellencs donen per perduda la collita d’hivern | Ràdio Cubelles\nEls pagesos cubellencs donen per perduda la collita d’hivern\nLa pedregada del cap de setmana va fer malbé quasi totes les verdures de temporada. La pèrdua econòmica calculen que serà d’almenys un 50% del que acostumen a vendre aquesta època. Fora dels cultius de verdures i hortalisses, el temporal no va afectar tant a d’altres tipus d’explotacions agràries.\nEntrevista a Rai Carreras (enllaç)\nEntrevista a Lucca Lavelli de la cooperativa La Piotxa (enllaç)\nLa majoria de la pagesia que continua a dia d’avui dedicant-se al sector primari a Cubelles han patit les conseqüències d’un temporal en ple mes de novembre que ningú en recorda cap de semblant mai abans. En Rai Carreras que cultiva el Molí de l’Estapé disposa d’una parada al mercat setmanal de Cubelles i d’una parada dins del mercat central de Vilanova. En declaracions a Ràdio Cubelles ha confirmat que les conseqüències han estat greus.\nEn la mateixa línia s’han expressat d’altres pagesos de la vila com en Cirilu Poch o en Pere Capdet. A Ràdio Cubelles també ens hem posat en contacte amb en Lucca Lavelli de la Cooperativa La Piotxa que treballen les terres de Mas Baró. En el cas de la cooperativa La Piotxa reconeixen que les persones que els compren els productes agroecològics són més conscients que els aliments no sempre tenen un aspecte perfecte. D'altra banda, ara el temps i l’època no permeten tornar a plantar per mirar de recuperar una part de la collita encara que sigui més tard.\nLa pagesia cubellenca ha estat el col·lectiu més afectat per la pedregada del passat cap de setmana. A més, perquè a diferència d’inundacions en pàrquings o baixos, les verdures i les hortalisses no comptaven amb una assegurança.\nL’Ajuntament fa recompte de danys després del temporal (29 de novembre de 2016)


Rabiosa Actualitat d'Escacs: Prèvia Matx Sant Josep de Badalona - Escola d'Escacs de Barcelona. Stop Greuges Esport Català\nPrèvia Matx Sant Josep de Badalona - Escola d'Escacs de Barcelona. Stop Greuges Esport Català\nSANT JOSEP DE BADALONA - ESCOLA D'ESCACS DE BARCELONA\nInteressant i igualat matx entre dos equips classificats en Grup A on es lluita per les primeres posicions. Els dos equips han perdut alguns punts valuosos en aquesta disputa pel títol. El Sant Josep de Badalona amb 5'5 punts sembla encara amb alguna opció de disputar-lo. L'Escola d'Escacs de Barcelona amb 4'5 punts ho té pràcticament descartat, intentarà aconseguir la millor posició possible. Matx on el Sant Josep és lleugerament favorit per trobar-se amb 1 punt d'avantatge, però l'Escola pot presentar una forta alineació i pot resultar molt competitiu.\nSANT JOSEP DE BADALONA. 5'5 punts.\nVa iniciar la Lliga punxant contra Barcelona Uga i Tres Peons. Però ara ha encadenat 5 victòries consecutives, i torna a sonar com un dels aspirants al títol com una tercera opció darrera del Barcelona Uga i Barberà. Els seus enfrontaments contra els potents de l'altre grup seran clau, entre ells aquest contra Escola d'Escacs de Barcelona. La darrera ronda victòria mínima contra el Peona i Peó. Destaquen les puntuacions de Fernando Peralta 4'5 punts, Marcelo Panelo 5 punts, Ramón José 4'5 punts, Lluís Oms 5'5 punts, Joaquim Gutierrez 5'5 punts, Carlos Fernandez 5 punts. 13 jugadors alineats.\n- Millor puntuació que el rival. Encara aspira al títol.\n- Bon "score" de varis jugadors de l'equip.\n- 5 victòries consecutives.\n- Van patir al darrer matx contra Peona i Peó.\n- El rival pot presentar una alineació amb mitja d'elo més alta.\nEra un dels favorits a aconseguir el títol de Lliga, però ha estat una mica irregular fins al moment deixant-se varis punts a primera fase. Afronten la segona fase amb el títol descartat; pot resultar un dels equips que resultin clau alhora de decidir les possibilitats dels altres, ja que l'Escola pot presentar una alineació competitiva que pot guanyar a qualsevol altre. La darrera ronda va punxar amb un empat contra el Cerdanyola Vallès. Les possibilitats en aquest matx dependran força de quins seran els primers taulers alineats. Destaquen les puntuacions de Marc Narciso 5'5 punts, Antoni Gual 5 punts o Jorge Alberto Ramírez 5 punts. 16 jugadors alineats.\n- Pot presentar una alineació amb mitja d'elo alta.\n- Jugarà amb menys pressió. Ja no opta al títol.\n- Menys punts que el rival.\n- Al no optar al títol, és més complicat que juguin els primers taulers.\n- Rendiment irregular fins al moment.\nSant Josep de Badalona Escola d'Escacs de Barcelona\nJoan Fluvià Romero\nRamón José Bofill\nGutierrez Eduard López\nCarlos Fernandez Max Orteu\nPau Fernandez Yastrebova\nAmb 4 punts hi ha jugadors com Mamedyarov, Alexandr Fier o Pavel Eljanov.\nGwain CB Jones 0\nJon Gunnarson 1\nACTE PÚBLIC GREUGES ESPORT CATALÀ\n19 Març 12 h\nCentre Esportiu Estació del Nord\nArticle a Ajedrez 365 sobre el Torneig Internacional de Gijón del 1945. Escrit per Joaquim Travesset.\nPublicado por Enric Garcia Garrido en 23:59


Presentació de les XIV Jornades Solidàries Sitges\nSota el lema Ciutadania activa per la pau, les Jornades se centren en la promoció de la comprensió, la tolerància i la pau, en commemoració al centenari de la Primera Guerra Mundial.\nLes Jornades Solidàries arriben a la XIV edició amb novetats i propostes adreçades a tots els públics per conscienciar, en aquesta ocasió sobre els conflictes armats i les guerres. Sota el lema Ciutadania activa per la pau, les Jornades es compacten en una única proposta, deixant enrere els diferenciats cicles de tardor i primavera, i es presenten com un ampli programa que servirà per oferir propostes mensuals, que coincideixen amb celebracions internacionals, durant el curs escolar.\nLes Jornades Solidàries comencen l’11 de desembre amb un cinefòrum, en col·laboració amb Cineclub Sitges. El cinema Prado acollirà la projecció el clàssic d’Stanley Kubrick Senderos de gloria. La França del 1916, durant la Primera Guerra Mundial, és l’escenari del film en què després d’una dura batalla, uns soldats s’enfronten a un angoixós consell de guerra acusats de covards. Una obra de culte que es projectarà coincidint amb el Dia Internacional dels Drets Humans, que se celebra el 10 de desembre.\nLa programació continua el 30 de gener, Dia Escolar de la No Violència i la Pau, amb la taula rodona, Ens cal un exèrcit?. Una imatge val que més que mil paraules i del 20 de febrer al 8 de març, les Jornades exposaran l’actuació de Metges Sense Fronteres en diferents conflictes on tenen presència. Coincidint amb el Dia Internacional de la Dona, el 7 de març, hi haurà la xerrada, La vulnerabilitat de les dones en els conflictes armats, a l’auditori de l’Edifici Miramar, a les 19 hores.\nUna de les propostes més participatives de les Jornades Solidàries és el concurs de dibuix infantil en el que participen més d’un miler d’infants anualment. Aquesta edició, les obres realitzades per l’alumnat de les escoles de Sitges es podrà visitar del 17 al 26 d’abril, quan es lliuraran els premis als millors treballs. La mostra s’exposarà a l’Escorxador. Al llarg del curs els alumnes de primària treballaran el lema de les Jornades perquè els serveixi com a inspiració per als seus dibuixos i perquè reforcin la seva sensibilitat davant la solidaritat i la pau.\nLa regidora de Cooperació, Mireia Rossell, en l’acte de presentació ha destacat la tasca pedagògica de les Jornades “amb les propostes per al públic adult, però sobretot a les escoles”. Segons la Regidora, “és molt important que els nens i nenes coneguin la història perquè en un futur la seva actitud sigui diferent i no es repeteixin alguns desagradables capítols”.\nLes Jornades Solidàries finalitzen al maig amb un altre dels actes més esperats, la Fira d’Entitats Solidàries i la Festa del Comerç Just i la Banca Ètica, que s’instal·larà a la platja Sant Sebastià, el dissabte 15 de maig. Diferents estands conformen la Fira que promou productes com el cafè o la xocolata i serveix com a punt d’informació per conèixer altres formes d’economia sostenible com Oikocrèdit\nCinefòrum Senderos de gloria\nEn motiu del Dia Internacional dels Drets Humans. Amb la col·laboració de Cineclub Sitges.\nTaula Rodona Ens cal un exèrcit?\nEn motiu del Dia Escolar de la No Violència i la Pau.\nAuditori Miramar, a les 19.30 hores\n20 DE FEBRER AL 8 DE MARÇ DE 2015\nExposició fotogràfica de Metges Sense Fronteres\nLa mostra presenta imatges sobre l’actuació de l’ONG en diferents conflictes.\nXerrada els conflictes armats i les seves conseqüències\nEn motiu del Dia Internacional de la Dona.\nDEL 17 AL 26 D’ABRIL DE 2015\nExposició del XIII Concurs de Dibuix Infantil\nCoincidint amb la diada de Sant Jordi. El lliurament de premis serà el 26 d’abril.\nDISSABTE 15 DE MAIG DE 2015\nFira d’Entitats Solidàries i Festa del Comerç Just i la Banca Ètica\nEntorn del dia Internacional del Comerç Just, que se celebra mundialment el 10 de maig.\nPlatja Sant Sebastià, de les 16 a les 20 hores


Banyoles suspèn les activitats de l'Escola de Música, la biblioteca i els museus durant quinze dies - El Gerió Digital\nBanyoles suspèn les activitats de l'Escola de Música, la biblioteca i els museus durant quinze dies\nPer contra, manté les activitats extraescolars als equipaments municipals\nDimecres, 11 de març de 2020 15:45h\nL’Ajuntament de Banyoles ha informat que les activitats extraescolars regulars dels equipaments municipals es mantenen amb total normalitat. En aquest sentit, se suspenen a partir de demà dijous i per als propers quinze dies les activitats extraordinàries previstes per l’Escola Municipal de Música, la Biblioteca Pública i els museus de Banyoles, davant l’activació en fase d’alerta del Pla de Protecció Civil davant el brot de coronavirus que limita l’aforament dels actes amb públic.\nEn el cas de l’Escola Municipal de Música, l’activitat docent es manté, però es cancel·len les activitats fora de l’horari lectiu. També se suspèn l’activitat organitzada conjuntament amb la Biblioteca Pública ‘Dones, recuperem la veu!’ amb l’escriptora Roser Amills, prevista per demà al vespre a l’Ateneu Bar.\nPel que fa a la Biblioteca Pública, es mantenen els serveis ordinaris de l’equipament, (servei de préstec, internet, aula d’estudi, servei d’informació i de consulta), però es cancel·len els clubs de lectura, l’Hora del Conte i la sessió del cicle ‘Vers al bar’ amb Eva Baltasar, prevista per al dijous 26 de març a l’Ateneu Bar.\nI en el cas dels Museus de Banyoles, es manté el servei de museus i les activitats previstes, però se suspèn l’activitat dels Dijous Culturals, organitzada conjuntament amb l’Àrea de Benestar Social i el Casal Cívic, prevista per demà dijous al Museu Darder.\nPel que fa a la programació d’arts escèniques, es manté la programació dels espectacles "Peccatum" de Toni Gomila, previst per aquest divendres a La Factoria; així com l’espectacle de teatre familiar "El col·leccionista de pors", d’aquest diumenge al Teatre Municipal, a més de Dolors, del divendres 20 i dissabte 21 de març també al Teatre Municipal. En els tres casos, però, es limitarà l’aforament complint amb les restriccions establertes per Protecció Civil.\nPer contra, es posposa a una nova data el concert de Rocío Márquez previst per aquest dissabte a l’Auditori de l’Ateneu, davant la impossibilitat de complir amb la restricció per l’aforament. La nova data per al concert es comunicarà oportunament. A les persones que ja havien comprat la seva entrada se’ls retornarà l’import de les entrades.\nDes de l’Ajuntament de Banyoles apunten que segueixen atents les recomanacions dels diferents departaments de la Generalitat i s’han reforçat els serveis de neteja, tant dels edificis com dels serveis municipals.


Argumenta que permetre rodes de premsa durant els descansos convertiria el tribunal en «una administració electoral paral·lela»\nActualitzada 17/04/2019 a les 13:36\nEl Tribunal Suprem ha rebutjat la petició de Jordi Sànchez, Josep Rull i Jordi Turull (tots tres caps de llista de JxCat el 28-A) de tenir permisos per sortir de la presó per fer campanya i també, subsidiàriament, de poder aprofitar els recessos del judici per concedir entrevistes o fer rodes de premsa. Els magistrats recorden que es van presentar a les eleccions quan ja estant privats de llibertat i enmig d'un judici i que això no els «impossibilitat» de ser escollits. Sobre la petició de fer campanya als descansos, remarca que els recessos «formen part de l'acte del judici» i que han de servir per descansar i alerten que, si ho permetessin, «s'alteraria» la custodia de l'edifici convertint el tribunal «en una administració electoral paral·lela» respecte a uns candidats concrets. La fiscalia també s'havia oposat a la petició.\nEl tribunal ha descartat la petició de la defensa de donar-los permisos de sortida de presó per anar a actes de la seva candidatura i recorden que la Llei general penitenciària preveu aquests permisos extraordinaris davant d'un fet que afecti a un familiar de l'intern (com mort, malaltia greu o naixement) i que, fora d'aquesta previsió, només es permet per «importants i comprovats motius», però amb «excepcionalitat».\nAixí, la sala considera que la condició de candidats a les eleccions de tots tres «no és un esdeveniment inesperat i extraordinari», sinó que és una «decisió lliure i voluntària» que prenen ja en situació de presó provisional. Pel tribunal, «van poder preveure les restriccions» que la situació de presó implicada per a l'activitat relacionada amb la campanya electoral. «La proclamació com a candidat d'una persona privada de llibertat, quan aquesta restricció no és sobrevinguda, sinó preexistent, obliga al partit polític que ho decideix a acceptar la singularitat que aquest fet determina», conclou.\nSubsidiàriament, la defensa demanava que els tres candidats presos poguessin fer entrevistes i rodes de premsa o gravar espots electorals durant els recessos del judici i a l'inici de les sessions. La sala, però, remarca que els recessos «formen part de l'acte processar del judici oral» i que són per «possibilitar el descans dels propis acusats i permetre que acudeixin a les sessions en les millor condicions per exercir el seu dret de defensa».\nEn aquest sentit, el tribunal considera que «no és possible fragmentar el caràcter unitari» del judici, al que els processats estan subjectes de forma «integral». Els recessos, afegeixen, «no són més que una conseqüència necessària» del que passa a la sala de vistes.\nLa sala també assegura que ha està fent una «interpretació flexible» que permet els acusats a «tenir certs espais i moments de comunicació durant els recessos», de manera que té «sentit» que en aquests recessos puguin parlar amb els seus advocats, «ja que guarda una estretíssima relació amb el desenvolupament del judici».\nTot i això, el tribunal veu com una «qüestió diferent» que es demani una autorització «oberta, genèrica» de permetre comunicació dels acusats amb terceres, ja que que puguin fer entrevistes, rodes de premsa o gravar espots «incidiria de manera patent sobre les condicions de custòdia» en la seu judicial. «I el seu desenvolupament en diversos moments del dia ens convertiria –indegudament, per altra part- en una administració electoral paral·lela respecte a un número concret de candidats», afegeixen a la interlocutòria.\nEl tribunal coincideix amb la fiscalia que Sànchez, Turull i Rull s'han incorporat a les candidatures de JxCat quan ja estaven privats de llibertat i quan ja estaven «enmig d'un judici oral que se segueix celebrant». Tot i admetre que això els suposa una «limitació evident» per a la seva participació en la campanya electoral, «no suposa la impossibilitat de ser elegit, ni suposa una pèrdua o una alteració essencial de l'efectivitat del dret de participació democràtica dels qui comparteixen el projecte polític que defensen». A més, remarquen que els processats no tenen «completament anul·lada la seva capacitat de dirigir-se al seu electorat» i que l'opció de ser elegits va lligada als altres integrants de la candidatura «que sí aborden plenament les activitats de campanya».\nComenta el contingut : El Suprem rebutja la petició de Sànchez, Rull i Turull de fer campanya durant els recessos del judici


Resultats projecte Nius 2021\nRunt eggs a les caixes niu\nPollets a les xarxes socials\nTot el que has de saber sobre les caixes niu\nA continuació us fem cinc cèntims de com està anant el projecte Nius el 2021. S’ha de tenir en compte, per això, que les dades no es poden donar per definitives, ja que, a hores d’ara, encara s’estan entrant intents de cria d’algunes espècies tardanes, com l’òliba, per exemple.\nEn primer lloc, cal destacar que la participació ha patit una desacceleració important respecte al període 2018-20, quan havíem assolit xifres rècord any rere any, amb un màxim de 587 intents de cria l’any 2020. En aquest cas sembla que els diversos confinaments van afavorir la participació en el projecte. Cal veure què passarà els pròxims anys.\nPel que fa al nombre d’intents de cria per espècie, com sempre el pardal xarrec és l’ocell del qual s’han entrat més dades, seguit de la mallerenga carbonera i la blava. Cal destacar els dos intents de cria de falcó pelegrí, una espècie de la qual encara no teníem dades, així com l’intent de cria de gralla (únicament 2 abans) i el de mussol banyut, que ha representat la 4a dada per aquesta espècie.\nEn tot cas, com sempre, donar les gràcies a tots els participants i animar-vos a seguir entrant dades la temporada vinent.\nSalut i bon birding!\nEl 4 d'abril de 2019, la Christine Boran estava participant en el projecte NestWatch, l'equivalent a nius.cat que gestiona la Universitat de Cornell als Estats Units, quan en revisar una caixa niu ocupada per un siàlid de l'est (Sialia sialis) va veure que enmig de quatre ous de mida normal n'hi havia un cinquè d'extraordinàriament petit.\nAquests ous anormalment petits (runt o dwarf eggs en anglès), que generalment no tenen rovell per la qual cosa no desclouen, es produeixen per algun tipus d'anomalia en el procés reproductiu, en els òrgans reproductors o bé perquè, en ser l'últim ou de la posta, la femella ha quedat totalment exhausta.\nEncara que aquest fenomen se sap que pot afectar un bon nombre d'ocells, la seva incidència és força baixa (0,54 % de mitjana) amb l'excepció del picot menjaglans (Melanerpes formicivorus), el 4,32 % dels ous del qual presenten aquesta característica.\nI això per què? Segons sembla, el fet que aquest picot practiqui la poliginàndria cooperativa i criï de forma comunal (més d'una femella pot pondre dins la mateixa cavitat) hi pot tenir alguna cosa a veure, ja que aquest és l'únic tret diferencial respecte a la resta de picots americans.\nI vosaltres, n'heu trobat mai algun, d'ou nan??\nDurant aquests dies, a les xarxes socials, es poden veure infinitat d'imatges de nius de merla, de cotxa fumada o d'oreneta comuna, per posar només alguns exemples d'ocells que sovint fan el niu ben a prop dels nostres domicilis.\nMoltes d'aquestes dades, tanmateix, es perdran atès que sovint no pensem d'invertir 5 minuts a entrar-les al projecte Nius.cat. Recordeu que només cal la data de construcció del niu o la data en què hi ha ous o pollets vius o joves volanders. O millor encara, la data de totes i cadascuna d'aquestes activitats.\nEn definitiva, només amb la informació que es veu a les fotos d'Instagram o de Twitter ja n'hi hauria prou per, com a mínim, omplir un intent de cria amb alguna de les dates esmentades abans. I recordeu que sempre hi ha l'opció d'ocultar la localització.\nVinga! A veure si entre tots omplim de noves dades el portal!\nVols construir una caixa niu? Revisa aquesta infografia que hem preparat amb els consells bàsics per construir caixes niu. Al llarg de la setmana que ve compartirem les instruccions per construir els diferents tipus de caixes niu.


La compravenda d'habitatges es dispara a Girona el primer semestre - Diari de Girona\nLa compravenda d'habitatges es dispara a Girona el primer semestre\nLes operacions augmenten un 15% a la demarcació i ja superen les 5.000 de gener a juny d'enguany. L'adquisició de pisos nous creix un 30% però la majoria de transaccions són de vivendes de segona mà\nf.b./acn 10.08.2017 | 07:15\nVenda de pisos a la Costa Brava. aniol resclosa\nLa compravenda d'habitatges s'ha disparat durant el primer semestre de 2017 a les comarques gironines. Segons les últimes dades de l'Institut Nacional d'Estadística (INE), les operacions per adquirir o vendre un immobles han estat un 15% superiors a les que hi va haver de gener a juny de 2016.\nL'embranzida catapulta el nombre de transaccions fins a les 5.345, una dada insòlita en els últims anys. Durant els primers semestres de 2014 i 2015 el nombre de transaccions es va moure al voltant de 3.600 i 3.700 respectivament. L'any passat la crescuda va ser de 4.500.\nEls habitatges de segona mà centren la gran majoria d'operacions de compravenda. El mercat de pisos usats ocupa el 84% del total i no ha parat de créixer en els últims anys. Durant els sis primers mesos d'aquest any hi ha hagut un total de 4.452 transaccions, unes 500 més que el 2016.\nPerò tampoc s'ha de perdre de vista la remuntada relativa a l'adquisició d'immobles nous. Durant el primer semestre de l'any passat es van vendre 582 pisos acabats d'estrenar. Aquest any la xifra s'ha enfilat fins els 803, gairebé un 30% més.\nLa compravenda d'habitatges es va incrementar en un 17,1% a Catalunya durant el juny respecte el mateix mes de l'any passat, segons dades provisionals de l'Institut Nacional d'Estadística (INE). Concretament, aquest juny es van concretar 7.039 operacions, davant les 6.010 del juny del 2016 i suposa superar les 7.000 vendes per segon mes consecutiu després que el maig se'n registressin 7.555, un 6,83% més. Dels 7.039 habitatges, 903 eren nous i 6.136 de segona mà, mentre que 6.201 estaven en règim lliure i 838 eren protegits. Pel que fa a l'Estat, la compravenda d'habitatges va augmentar un 19,3%, fins a les 44.135 operacions, de les quals 7.899 eren nous i 36.236 de segona mà i 39.625 eren lliures i 4.510 protegits.\nL'increment de compravenda d'habitatges a Catalunya s'ha vist afavorit per l'augment dels pisos nous, que han passat dels 765 al juny del 2016 al 903 del mateix mes d'aquest any, un 18%; i dels de segona mà, que han pujat en la mateixa mesura, dels 5.245 al juny de l'any passat fins als 6.136 el 2017. Per demarcacions, la pujada més destacada s'ha produït a Tarragona, amb un 20,4%, fins als 892.\nLa segona demarcació on més creixen les operacions va ser Barcelona, amb un augment del 17,5%. A les comarques de Lleida, l'increment ha estat del 12,3%


El Sommer de Tosar torna al Maldà - SIESTV\n01 febr. 2010 El Sommer de Tosar torna al Maldà\nEl Círcol Maldà recupera un dels millors i més celebrats textos de L'escriptor alemany Patrick Süskind\nPep Tosar reprendrà al Círcol Maldà, un espectacle emblemàtic de la seva carrera artística que va estrenar fa quinze anys i va ser reconegut amb el Premi de la Crítica: el monòleg Sa història des senyor Sommer. El director i actor mallorquí ha interpretat aquest text des del 1994 en més de cinc-centes ocasions i sobre diversos escenaris, com L’Artenbrut, la Muntaner o el Capitol, entre D’altres. El muntatge, de petit format, que va iniciar les funcions al círcol Maldà el 26 de novembre reprèn L’èxit i torna al mateix escenari.\nDesprés de Molts records per a Ivanov i Nocturn, Tosar torna a convocar el públic a compartir la refinada ironia i la sensibilitat D’un dels millors i més celebrats textos de Patrick Süskind. L’escriptor alemany, allunyat del circuit promocional al punt de rebutjar\npremis com el Gutenberg, va concebre aquesta mena de conte per a adults com a un viatge iniciàtic, ple de poesia. Malgrat que no va assolir L’èxit de la seva més famosa novel·la, El perfum, aquest breu text va fascinar a Pep Tosar i Xicu Masó des del primer moment.\nEl Sommer de Pep Tosar diverteix i commou a la vegada, i L’espectador es reconeix a sí mateix en cada episodi de la narració, donat que tothom té un Senyor Sommer que s’assembla al protagonista. Pep Tosar assegura que no passa mai un més sense trobar-se algú que li digui: ?Quan tornaràs a fer el Sommer?? Una calorosa acollida per part del públic L’ha convertit en un espectacle de culte.\nEl Senyor Sommer és el símptoma ambulant d’una sensibilitat amenaçada permanentment. Duu rabiosament viva sota la pell aquella part de nosaltres que sovint anestesiem amb l’oblit o amb la indiferència. És la consciència del perill que suposa viure la vida amb els cinc sentits a flor de pell. És el sistema perfecte per a no participar en allò que defugim i que tanmateix és evident que existeix. Qui és creuria el Senyor Sommer si aquest pensés en veu alta? Ningú. El personatge que ens explica la història crea un forat de pany a través del qual ens ofereix l’oportunitat de conèixer els secrets reals. No només de conèixer-los sinó també contrastar-los, ja que el mateix personatge / narrador es converteix en el seu mirall, on descobrim de quina manera passa a formar part implicada de la seva / nostra vida interior.


(Català) Serveis per a la ciutadania\nEt podem informar i orientar sobre:\nles organitzacions de Lafede.cat i els seus projectes.\nprojectes, iniciatives i polítiques de cooperació, pau i drets humans de les diferents administracions\nformació especialitzada del sector, recursos formatius i de sensibilització\nOfertes de feina i de voluntariat (tant local com internacional).\nBeques, ajuts i convocatòries de subvencions.\nActivitats: jornades, actes, xerrades, conferències, etc.\nOrientació i assessorament per a la creació de noves iniciatives solidàries i per la transformació social.\nConsulta tota la informació relacionada amb el Voluntariat internacional aquí.\nLafede.cat cada any organitza la Fira #TornaCanviada per a conèixer les opcions de voluntariat de les entitats, tot i que els darreres anys s’ha modificat a causa de la Covid-19.\nSi estàs interessat/da en tenir més informació sobre alguna qüestió en concret en relació a Lafede.cat o t’agradaria que et poguéssim orientar, informar més en relació a alguna temàtica específica o més en general:\nPots posar-te en contacte amb nosaltres per fer-nos arribar la teva consulta/consultes i t’escriurem el més aviat possible: informacio@lafede.cat\nCercador feina internacional: charity job\nCercador feina internacional: people unlimited\nCercador feina internacional: relief\nNacions Unides (espanyol)\nThird Sector Jobs (UK)


UN SUBMARÍ A L'ESCOLA - Escola TANIT\nPágina de Inicio A l'aula UN SUBMARÍ A L’ESCOLA\n19th diciembre 2018 30th enero 2019\nLa darrera setmana de novembre vàrem gaudir de la presència d’un submarí al pati de l’escola. Era una maqueta del submarí d’investigació Yago cedida per l’ICM, el nostre partner Magnet.\nHa estat una oportunitat única no només per conèixer de primera mà la feina dels científics que s’endinsen en les profunditats sinó també per compartir el resultat de les nostres investigacions.\nTots els cursos des de P3 fins a 6è de primària van fer una recerca i experimentació a partir d’una pregunta investigable que els havia suggerit la presència del submarí.\nVan respondre a preguntes com: Tot el que hi ha al fons del mar són éssers vius? Com és que la terra no absorbeix el mar? Com podem ajudar a disminuir la contaminació al mar? Com és un gra de sorra?, entre d’altres.\nEl resultat d’aquestes investigacions es va mostrar en una exposició en la que els propis alumnes eren els experts divulgadors de la seva feina. Els alumnes de 6è, a més, van ser els encarregats d’explicar el submarí a tothom que ens va visitar.\nEl darrer dia vam comptar amb la presència de l’Alcaldessa, el primer Tinent Alcalde, la Inspectora del Departament, representants de la Fundació Bofill i científics de l’Institut de Ciències del Mar Tots plegats i acompanyats d’algunes famílies vàrem poder gaudir d’un cafè, te i pastissos.\nA continuació, us oferim una breu explicació que detalla l’orientació de les investigacions i les conclusions a les que van arribar els nostres alumnes.\nEls nens i nenes d’educació infantil han experimentat i investigat en diverses estacions «la platja Tanit»: sorres variades, petxines i cargols marins, aigua dolça i salada… Varen sorgir molts dubtes i preguntes i, guiats per la curiositat, han investigat l’ésser viu: l’interior del peix a P5 ; el viatge de la gota d’aigua i un granet de sorra a P4 i P3 seguint el model matèria.\nEls nens i nenes de primer han investigat l’hàbitat marí modelant la idea inicial sobre el que és un ésser viu distingint-lo del que no ho és. Després, s’han centrat en el dofí continuant la investigació a partir de la pregunta investigable: «Com és que el dofí viu al mar i també pot sortir a la superfície?».\nEls alumnes de segon van classificar les preguntes de la conversa inicial sobre com es formen els planetes, les estrelles, la lluna, les forces i moviments, i la llum. Aprofitant la visita del submarí, van començar a investigar fins on arriba la llum del sol dins de la terra i del mar. A partir d’aquí van aprofundir en les qualitats de la llum i la seva relació amb els éssers vius tant terrestres com marins i com condiciona tant a plantes com als animals.\nA partir de la notícia «La increïble aventura de les anguiles del riu Besòs», la classe de 3r van investigar el llarg viatge que fan aquests animals per reproduir-se i com els afecta la contaminació de les aigües.\nA quart s’han centrat en els impactes que l’abocament indiscriminat de plàstic té en la biodiversitat dels oceans i com aquests residus fins i tot afecten en la configuració del relleu.\nEn el projecte de 5è, basat en el model geològic, s’ha investigat la tectònica de plaques i la configuració del relleu arribant a la idea que hi ha canvis geològics sobtats (vulcanisme, terratrèmols), mentre d’altres són més lents, tot interelacionant-los, arribant a entendre aquesta realitat tan complexa.\nFinalment els alumnes de sisè, a partir de la pregunta «Com és que flotem millor al mar que a la piscina» ha investigat fins descobrir el concepte de densitat, salinitat, pressió i temperatura tot fent la transferència als corrents marins i com aquests condicionen el clima del planeta i els organismes que habiten en el medi marí.\nEducació Infantil Primer\nArriba un submarí al Tanit!\nReciclem l’oli usat


Tanquen totes les botigues de més de 400 metres quadrats i, en cap de setmana, només obren les de productes essencials\nLa restauració i la cultura esquiven les noves restriccions i es queden amb les limitacions aprovades el 18 de desembre\nSalut no detecta cap cas de la nova variant del coronavirus del Regne Unit, però creu que acabarà apareixent\n04 de de gener del 2021. 21:18\nCatalunya torna cap enrere i imposarà noves restriccions per abordar la pandèmia de Covid-19, en creixement des del Pont de la Constitució i, especialment, arran del Nadal. Les ha anunciat aquest dilluns el Govern. Des del 7 de gener (després de Reis) i durant 10 dies, al territori hi haurà un confinament municipal els set dies de la setmana, que inclou la prohibició d’anar a la segona residència i de visitar familiars, tret que sigui per cuidar-los. A més, només podrà obrir el comerç de menys de 400 metres quadrats (excepte el cap de setmana, que només apujarà la persiana el comerç essencial, com les farmàcies o les botigues d’alimentació) i tornen a tancar els centres comercials. Només estaran permeses les activitats a l’aire lliure i se suspenen les activitats extraescolars (tret que es facin en grups bombolla) i d’oci infantil. Les escoles obriran com estava previst, el dilluns 11 de gener. Però les activitats esportives només estaran permeses si es fan a l’aire lliure, cosa que suposa el tancament dels gimnasos, tot i que no de les piscines.\nEn canvi, la restauració i la cultura, sectors molt castigats per la crisi econòmica derivada de la Covid, es queden com fins ara: els bars i restaurants continuaran obrint, amb el 30% de l’aforament, de 7.30 a 9.30 i de 13 a 15 hores, i els cines, museus, teatres, auditoris o sales d’exposicions, amb un aforament del 50%. Dos apunts: els cines dels centres comercials continuaran oberts, però les llibreries hauran de tancar el cap de setmana. Paral·lelament, les mesures especials a la Cerdanya i el Ripollès acaben a les 00.00 hores del dia 7, moment a partir del qual entraran en vigor les noves restriccions a Catalunya. «Quedaran unificades totes les mesures a Catalunya», ha dit el conseller d’Interior, Miquel Sàmper, en roda de premsa del Pla de Protecció Civil de Catalunya (Procicat).\nAquest dilluns el Govern de la Generalitat ha anunciat aquestes noves restriccions a Catalunya per fer front al repunt de casos de coronavirus. «Necessitem prendre noves mesures. Deu dies per aturar el país», ha dit per la seva banda la consellera de Salut, Alba Vergés. Vergés ha anunciat també que Salut ja començarà a vacunar els professionals sanitaris, que aniran en paral·lel a les residències de gent gran.\nCatalunya preveu que, durant aquests 10 dies compresos entre el 7 i el 17 de gener, continuaran creixent les persones hospitalitzades i els contagis, però hi haurà un «fre» del «creixement sostingut» (que no «exponencial», com a l’octubre) de la pandèmia, segons ha explicat el secretari de Salut Pública, Josep Maria Argimon. A més, segons ell, Catalunya no ha trobat, de moment, cap cas de la nova variant de coronavirus trobada al Regne Unit, que en principi és més transmissible. «Segurament la trobarem. És difícil que no la tinguem, però no l’hem detectat encara», ha explicat.\nLa decisió del Govern es produeix arran de la mala evolució dels indicadors epidemiològics de la pandèmia a Catalunya, que han anat empitjorant dia a dia, especialment la velocitat de contagi (la famosa Rt està a 1,27), l’índex de rebrot (500 punts) i el nombre de malalts ingressats als hospitals i les ucis. «Tenim una mitjana de 2.600 casos diaris, molt lluny de l’objectiu de mil casos diaris. Hi està havent uns 17.000 positius a la setmana. Hi ha 2.084 pacients Covid als hospitals i 392 a les unitats de cures intensives (ucis)», ha dit Vergés. La incidència acumulada està en els 409 casos per 100.000 habitants en els últims 14 dies.\n«Estem creixent a un 4% diari aproximadament», ha dit Argimon, que ha matisat que l’objectiu és «frenar» les xifres, no reduir-les. «No són les mesures que ens agradarien, però hem de fer equilibris. Si fóssim un país ric, faríem el que fa Alemanya, Holanda o França [un confinament total]», ha tornat a insistir el secretari de Salut Pública.\n«Els contagis a Catalunya creixen un 4% diari. No és una pujada exponencial, però sí constant»\nEpidemiòlegs i personal sanitari fa dies, de fet des d’abans de la nit de Cap d’Any, que demanen a l’Executiu català un enduriment de les restriccions i que alerten del perill que els hospitals se saturin. Diumenge l’epidemiòleg en cap de l’Hospital del Mar, Robert Güerri, apuntava que si no es prenien «mesures urgents», els hospitals es veurien obligats a «prioritzar» l’atenció als pacients. Vergés ha dit que, si no s’han pres abans aquestes mesures o si no són més dràstiques, és perquè el Govern busca l’«equilibri» entre la salut, l’economia i l’impacte social i psicològic en la població.\nAquesta mala situació coincideix amb els retards patits en la campanya de vacunació, que han obligat Salut a començar a vacunar també els dies festius.\n«Les mesures arriben tard»\nPer alguns sanitaris, les mesures presentades aquest dilluns pel Govern són «tardanes». «Feia setmanes que vèiem que la situació era molt complicada. Aquestes mesures arriben tard, calia prendre-les abans del Nadal», assegura a aquest diari el cap de l’uci de l’Hospital de Bellvitge (l’Hospitalet), Rafael Máñez.\nL’uci de Bellvitge tenia, aquest dilluns, 30 pacients amb Covid-19. «Som de les ucis amb més pacients Covid. I la setmana vinent veurem els contagis i ingressos de persones que es van infectar durant el Nadal», augura Máñez. A tot l’hospital, hi ha 130 pacients amb coronavirus. «Estem molt preocupats. Ara tenim instal·lacions, equips, tecnologia. Però estem molt malament de personal, falten metges i infermeres», assegura aquest metge.\n«Aquestes mesures pararan la pujada, però no reduiran els contagis. Podríem arribar a finals de gener amb una situació molt complicada»\nPer a Daniel López Codina, investigador del Grup de Biologia Computacional i Sistemes Complexos (Biocomsc) de la Universitat Politècnica de Catalunya (UPC), «la situació és molt complicada a Catalunya i a tot el seu entorn». «Fa molta por el Regne Unit, que creix molt ràpidament. El que viu Catalunya està emmarcat dins el que ens envolta. Tenim un creixement que no ha sigut gaire ràpid, però sí constant», assenyala.\nSalut manté l’objectiu de vacunar 748.000 persones en tres mesos\nLa velocitat de contagi i el risc de rebrot continuen empitjorant a Catalunya\nSalut començarà a vacunar també els dies festius davant el retard acumulat\nRetards en el pla de vacunació\nCatalunya només ha posat 6.000 de les 60.000 vacunes contra la Covid-19 que li han arribat\nSegons la seva opinió, les mesures que pren el Govern són adequades, però la «incògnita» és si seran «suficients». «Serviran per deixar de créixer. Però serà difícil que amb elles comenci un descens», opina López Codina, que assegura que les pròximes setmanes hi haurà un creixement dels casos i que no es veuran els efectes de les noves mesures fins al 21 de gener. «Podem arribar a finals de gener amb una situació molt complicada», diu.\nLa vacunació permetrà, en uns dos mesos, veure la disminució de la mortalitat de les persones més vulnerables. «Podrem evitar episodis com els de la residència de Tremp. Però els efectes d’una menor transmissió tardarem a veure’ls. No ho farem fins a l’estiu o la tardor», explica aquest investigador del Biocomsc. «A més temem l’amenaça de la soca anglesa, que pot accelerar la transmissió», acaba dient.\nVacuna del covid-19 Miquel Sàmper Confinament Coronavirus a Catalunya Coronavirus Alba Vergés


03 març 2021 13:13\nLila Thomàs | 20 febrer 2018\nA punt d’acabar el febrer, esperem que no es compleixi el refrany i en puguem sortir millor que com va entrar... Em referesc al temps!\nRecordeu que l’11 de febrer passat se celebrà el dia internacional de les dones i les nines a la ciència. Aquí a Mallorca es va commemorar amb diversos actes no només a Palma, també a Inca...\nEn aquest mes s’ha presentat als mitjans de comunicació la vaga feminista del pròxim 8 de març.\nEls sindicats CCOO i UGT convoquen dues hores d’atur laboral a cada torn de feina així com una concentració a la plaça d’Espanya de Palma. STEI-i, USO i CGT vaga de tot el dia. Això en l’àmbit laboral, reclamant a igual feina igual salari. Sembla mentida no? L’1 de gener d’enguany ha entrat en vigor a Islàndia la nova llei que obliga a la igualtat en els salaris de dones i homes. Islàndia l’estat més nòrdic de tota Europa, que aconseguí plantar cara als bancs en la crisi financera. El país que visqué la primera vaga de dones, de totes les dones. Vaga laboral, de cura, de consum el 1975!\nAmb aquest exemple el moviment feminista a Sud-amèrica l’any passat convocà vaga de dones reclamant acabar amb la violència, amb la impunitat dels agressors. A Europa tingué ressò sobretot a Itàlia, a l’Estat espanyol no aconseguí el suport dels sindicats majoritaris.\nEnguany ha canviat la situació. El moviment feminista convoca arreu de tot l’Estat vaga de dones, no només laboral. També de consum, pensem que són les dones les principals compradores, l’objectiu prioritari de tots els publicistes, siguin quin siguin els productes a vendre. També de cura, d’atenció a les persones. Les dones majoritàriament són les persones que atenen els infants de la família, les persones grans dependents. No només de les seves famílies, també d’altri.\nPer això enguany es convoca vaga de dones conjuntament a Amèrica llatina, a Europa, arreu del món. Us plantejareu, com es fa això? No espereu una vaga general de totes les dones, com a Islàndia. Hi haurà concentracions durant el matí a Palma, a l’horabaixa a les 19 h la manifestació. Hi haurà aturades, a l’Administració pública, en el món sanitari, en el món educatiu per exemple, s’està preparant una setmana dedicada a la igualtat, amb tallers, conferències... aturades també.\nEl 8 de març és el dia internacional de les dones. Arreu del món sortiran als carrers, per la igualtat real contra les violències. Es planteja una vaga per fer visible la feina de les dones, no només en l’economia, també en l’àmbit domèstic, familiar. Les dones continuen amb doble feina, aquelles que surten a guanyar-se el sou, en arribar a casa fan les feines domèstiques, d’organització de la convivència. Altres, amb més poder adquisitiu, poden llogar aquestes feines i paguen a altres dones perquè puguin fer-les per elles.\nQuè poden fer els homes feministes? Aquells que realment són igualitaris? Aquest 8 de març fer-se càrrec de les feines de les dones. Posar-se en el seu lloc en l’àmbit domèstic, de consum... i combatre les actituds masclistes que apareixeran, d’acudits, de comentaris ofensius. Argumentant les raons de les dones com a pròpies.\nLes organitzacions feministes organitzen una aturada de dones a tots els àmbits: l’econòmic, el domèstic, el de consum. Hi ha temps per preparar-la, per organitzar-la. Donem el nostre suport des d’ara mateix.


Tast de vins a Viladecans Tast de vins a Viladecans – VadeVi\nTast de vins a Viladecans\nIn moment del tast a Viladecans Foto: VADEVI.cat\nEls vins catalans van ser presents a la Fira de Sant Isidre de Viladecans el diumenge 13 de maig de la mà de Vins de Catalunya, que va oferir un tast dirigit per Guillem Panisello.\nEls vins tastats van ser els blancs Turonet (DO Penedès) i Pansa Blanca (DO Alella); el rosat Puig Rodó (DO Tarragona) i els negres Cap de Ruc (DO Montsant), Ferral (DOQ Priorat) i Abadal (DO Pla de Bages).\nEl tast es va realitzar a les instal·lacions del Cúbic, en el marc de les activitats complementàries programades per primer cop juntament amb la Fira. 25 persones (capacitat màxima del tast) van gaudir dels vins i van conèixer la qualitat de 6 de les 14 referències que formen part de la carta actual de primavera’12 de “Vins de Catalunya”, que es troba a un centenar de restaurants de tota Catalunya.\nAixí mateix, Vins de Catalunya serà present el proper divendres, 18 maig, al FiraTapa de Viladecans on es podrà tastar cava amb els forfaits de la mateixa mostra gastronòmica. FiraTapa tindrà lloc a l’espai gastronòmic, davant del Cúbic, de les 20:00h a les 24:00h.


El Govern no regularà límits d'aforaments en esdeveniments a partir del 25 de juny\nEl Govern ja no regula els límits d’aforaments en esdeveniments\nACN – El Govern de la Generalitat no regula límits d’aforaments als espais a l’aire lliure i tancats des d’ahir dijous. A partir d’aquesta data, aquests espais hauran de garantir una distància de seguretat equivalent una superfície de 2,5 metres quadrats per persona. Segons van explicar la setmana passada des de l’executiu, l’objectiu és que hi hagi “claredat” en la normativa i la “simplificació”. L’ús de la mascareta serà obligatori quan no es puguin mantenir la distància de seguretat i s’insisteix en les mesures d’higiene.\nLa consellera de Salut, Alba Vergés, va defensar que l’evolució favorable actual de l’epidèmia permet encarar aquesta nova etapa amb una “regulació més senzilla” que no es basi en “prohibicions”.\nAixí doncs, en els espais a l’aire lliure, la distància interpersonal de seguretat pot rebaixar-se en cas de portar mascareta, un registre d’assistents o preassignació de localitats i es reguli la circulació per evitar aglomeracions en els creuaments i els punts de més freqüència. També en cas que s’estableixen espais sectoritzats amb control de fluxos d’accés i sortides independents i no permeables entre si per a un màxim de 2.000 persones, que poden arribar a les 3.000 si són amb seients preassignats.\nQuant als espais tancats, fixa la necessitat de sectoritzar la zona, amb control d’accés i sortides independents, però limita a el nombre màxim de persones a 1.000, que es pot doblar si hi ha localitats preassignades. La distància de seguretat es pot rebaixar si es fa ús de la mascareta, es porta un registre d’assistents o hi hagi preassignació de localitats, i es prevegin mesures de circulació dels assistents que evitin les aglomeracions en els creuaments o punts de més afluència.\nA més, en el cas dels establiments d’hotaleria i restauració, el Govern demana que es fomenti la prereserva.\nEn congressos, fires i actes similars, la resolució estableix que es podran fer sempre que el nombre d’assistents s’ajusti a l’aforament del lloc a partir de la superfície de seguretat de 2,5 metres quadrats per persona. Caldrà portar un registre d’assistents, promoure mesures de circulació, controls de fluxos d’accés i sortida, i posar a disposició dels assistents aigua i sabó, o gels hidroalcohòlics. La superfície de seguretat es podrà rebaixar si es fa ús de la mascareta i si es sectoritza l’espai, amb control d’accés i de sortida independents, que han de ser d’un màxim de 1.000 persones o fins a 2.000 quan se situïn en seients preassignats.\nLa resolució del Procicat també estableix que caldrà aprovar plans sectorials per a una quinzena d’àmbits d’activitat, com universitats, serveis socials, centres docents, transports, establiments comercials, d’hostaleria i restauració, turisme, locals d’oci nocturn, lleure infantil, fires i congressos, instal·lacions esportives, equipaments culturals o festes i esdeveniments populars. Els plans sectorials ja aprovats durant les fases de la desescalada s’hauran d’adaptar a la nova situació.\n“Autoresponsabilitat” de la ciutadania\nVergés va remarcar que en aquesta nova etapa “el més important és l’autoresponsabilitat de tota la ciutadania”, ja que caldrà “conviure” amb el virus mentre no hi hagi vacuna ni un tractament efectiu. La consellera ha remarcat que evitar contagis “depèn absolutament” d’un esforç col·lectiu i solidari.\nEn aquest sentit, la resolució estableix una sèrie de mesures de protecció individual que haurà d’adoptar la ciutadania, entre les quals hi ha la higiene freqüent de mans, evitar tossir directament a l’aire, el manteniment de grups de convivència habituals el més estableix possible, i l’ús de la mascareta quan no es pugui mantenir la distància de seguretat. També es marca la preferència d’espais lliures a l’hora de fer activitats, la ventilació correcta d’espais tancats i la neteja i desinfecció de superfícies.\nAquestes normes també són exigibles als titulars d’empreses o establiments d’ús públic, i s’ordena que els responsables d’activitats garanteixin una atenció preferent a les persones vulnerables per minimitzar el temps d’estada a l’interior de locals i que facilitin la seva mobilitat a l’interior.\nTambé es demana que aquelles persones que tinguin símptomes de covid-19 contactes amb el sistema públic de salut i seguir les indicacions d’aïllament.\nLa resolució també fixa l’ús obligatori de mascareta per als ciutadans majors de sis anys a la via pública, espais a l’aire lliure i espais tancats oberts al públic sempre que no sigui possible mantenir una distància d’1,5 metres amb altres persones amb qui no es manté un contacte proper molt habitual. També es manté l’obligatorietat de la mascareta en el transport de viatges per carretera o per ferrocarril, excepte si tots els ocupants del vehicle són persones que tenen un contacte molt habitual.\nNo serà necessari l’ús de mascareta en el cas dels passatgers de vaixells i embarcacions quan es trobin dins de la seva cabina, i quan es pugui mantenir la distància d’1,5 metres a les cobertes o espais exteriors.\nEn canvi, l’ús de mascareta no serà exigible en el cas de l’exercici físic esportiu a l’aire lliure, en supòsits de força major o quan la naturalesa de les activitats d’ús de la mascareta sigui incompatible. També en queden exemptes les persones que pateixin una malaltia o dificultat respiratòria que es pugui veure agreujada per aquesta utilització, que no disposin de prou autonomia per treure’s la mascareta a causa d’una discapacitat o dependència, o bé presentin alteracions de conducta.\nPrevious articleAcord entre patronal, sindicats i govern espanyol per prorrogar els ERTO fins al 30 de setembre\nNext articleIgualada Som-hi vol que el ple municipal doni suport als treballadors d’empreses auxiliars de Nissan


Govern respon als comuns que no els hi deu diners - Poble Andorrà\nLes administracions locals reclamen 7,5 milions de les transferències del 2017\nEdifici de Govern.\nAquest dimecres acabava el termini perquè el Govern respongués als comuns sobre el recurs que havien presentat en referència a les transferències del 2017. Finalment l’executiu, que podia respondre la demanda o fer silenci administratiu, ha respost a les corporacions comunals que manté la seva posició, és a dir, que no té cap deute amb els comuns. En aquest sentit, i tal com ha manifestat el ministre de Justícia i Interior, Josep Maria Rossell, que aquest dimecres ha exercit de portaveu de l’executiu, aquesta postura “ferma” del Govern està compartida pel Tribunal de Comptes. És més, des de l’executiu afirmen que també la intervenció general i el Consell General avalen el seu posicionament.\nEls comuns defensen que el Govern els deu 7,5 milions corresponents a la liquidació de les transferències del 2017, mentre que des de l’executiu s’argumenta que no hi ha cap deute pendent. Ara el cas sembla que acabarà als tribunals, una possibilitat que els cònsols ja han manifestat.\nCal recordar que el passat mes de maig els comuns van fer públic un informe que els dona la raó i que llavors es va plantejar la possibilitat d’arribar a una entesa entre les dues parts. Jover ja va avançar, però, que la posició del Govern “era sòlida” i que es basava no només en el criteri avalat per la intervenció i el Tribunal de Comptes si no també en el que ha estat una pràctica habitual dels diferents governs\nUn motorista ferit en un accident de trànsit amb un turisme a Andorra la Vella


BK ICON PRODUCTS JA A DAVIDDAVIDBCN I DAVIDDAVID ALELLA\nBK, EL MES NOU D´ Í.C.O.N.\nBK, EL MÉS NOU DE I.C.O.N.\nI.C.O.N. presenta BK Trinity System, una nova i revolucionària línia de productes naturals i creada amb ingredients orgànics que ofereix la solució alternativa a la keratina gràcies a la BIOTINA i KEREVEG 18, els seus dos ingredients estrella.\nLa forma en què funciona el sistema Trinity de BK és única, segueix aquests passos per aconseguir un antiencrespament BK:\nFase 1: Renta el teu cabell amb WASH i aclareix-lo abundantment.\nFase 2: submergeix-lo en BATH. Elimina l'excés d'humitat escorrent l'aigua del cabell amb les teves mans i aplica'l d'arrels a puntes. Massatge i treballa tot el cabell i deixa-ho aplicat durant almenys 5 minuts per després aclarir molt bé amb aigua.\nFase 3: Finalment, allísa´l amb SMOOTH. Aplica d'arrels a puntes sobre el cabell ja assecat amb tovallola. Reparteix-lo bé per tot el cabell pentinant i després assecant.\nAixò et durarà fins al següent rentat.\nEn cabell arrissat ometre la Fase 3.\nPer a un Allisat Perfecte BK (Professional), segueix aquests passos:\nFase 2: Elimina amb una tovallola l'excés d'humitat del cabell. Pentina´l i divideix-lo en 4 seccions amb subseccions de 2 a 3 cm depenent del gruix del cabell. Aplica BATH amb un bol, una paletina i una pinta fins que s'hagi cobert cada bri del cabell. Controla l'excés de producte passant una pinta pua. Intenta aconseguir una capa lleugera. No han de quedar restes de producte a la pinta i sí és així, utilitza-ho en la següent secció.\nManté el cabell recte i pla i eixuga'l amb assecador de mà i una pala movent l'assecador en vertical de dalt a baix. Si el cabell és molt llarg, divideix-lo en 2 particions i col·loca-com una toga. El cabell ha de quedar completament sec. Deixa-ho refredar i després aclareix abundantment.\nFase 3: Escorre tot el cabell amb una tovallola. Aplica SMOOTH per seccions massatge bé el cabell d'arrel a puntes i eixuga'l amb l'estil desitjat.\nAquest allisat et durarà fins a 2 rentats.\nSi vols que l'efecte et duri fins a 4 rentats (Allisat Ultra BK) fes el següent:\nManté el cabell recte i pla i eixuga'l amb assecador de mà i una pala movent l'assecador en vertical de dalt a baix. Si el cabell és molt llarg, divideix-lo en 2 particions i col·loca-com una toga. El cabell ha de quedar completament sec.\nFes 4 seccions i mantenint les mateixes subseccions de l'aplicació passa la planxa a 200 º. Passa la planxa de 3 a 4 vegades per secció. Deixa que el cabell es refredi i després aclareix abundantment.\nFase 3: Escorre tot el cabell amb una tovallola. Aplica SMOOTH per seccions fes un massatgeintens al cabell d'arrel a puntes i eixuga'l amb l'estil desitjat. Divideix el cabell en 4 seccions amb subseccions per passar la planxa a 175 º d'1 a 2 vegades per secció. Això augmentarà la durabilitat fins a 4 rentats.


Porta Trinitat, un edifici de petjada de carboni 0 - BAC ECG\nPorta Trinitat, un edifici de petjada de carboni 0\nBAC ha realitzat el projecte d'estructures i està duent a terme la direcció de les obres de l'edifici, considerat un dels exemples més recents de sostenibilitat i petjada de carboni 0.\nL’edifici Porta Trinitat s’ha convertit en un clar exemple de cap a on s’ha d’enfocar l’arquitectura, dissenyant i construint edificacions sostenibles i el consum d’energia de les quals sigui nul.\nL’edifici, de quatre plantes, tindrà dos patis i s’urbanitzarà la seva part exterior. Està pensat per a l’ús administratiu i cultural i inclourà una sala d’actes pública amb 170 butaques. En la primera planta hi haurà les dependències de l’Àrea de Serveis Socials, mentre que el casal de barri es construirà en la segona planta, amb espais de coworking, sales de reunions i magatzems. La tercera planta de l’edifici es destinarà a espais polivalents.\nA nivell d’usos, a part de centre de serveis socials i el casal d’entitats, l’equipament inclourà el Punt d’Informació i Atenció a la Dona (PIAD) de Porta Trinitat. El conjunt contribuirà a millorar l’espai públic del barri i a dotar-lo dels equipaments comunitaris necessaris.\nAmb l’eix vertebrador del projecte centrat en el disseny d’un edifici de consum d’energia gairebé nul nZEB, es projecta una estructura que s’identifica amb aquesta filosofia, dissenyant un sistema mixt d’acer i fusta que permet un muntatge roscat i que garanteix una construcció en sec.\nEl sistema estructural es defineix amb la presència de 4 pòrtics metàl·lics amb unes llums de 10 metres. Aquests pòrtics es disposen de manera simètrica i en el sentit longitudinal de la planta. Sobre ells es donen suport a les plaques de fusta laminada i secció nervada que defineix els sostres i alhora actuen com a diafragma horitzontal.\nLa fonamentació és superficial a base de sabates i pous en determinats punts de la parcel·la i s’ha compatibilitzat amb el sistema de pous canadencs que permet produir l’intercanvi de temperatura entre l’aire i el terreny que els embolica, aconseguint aproximar de manera natural la temperatura de l’aire exterior a una zona més pròxima a la de confort, reduint així l’aportació del sistema de climatització.\nFotos i renders: hazarquitectura


l’OCB Manacor convida a l’escriptora Maria Antònia Oliver perquè parli de les seves novel.les\nEl pròxim 5 de juny, a les 20.00 h, la consagrada autora d’obres inoblidables com “Cròniques de la molt anomenada ciutat de Montcarrà”, “Joana E“, etc., Maria-Antònia Oliver, parlarà de la seva obra literària (particularment de les seves novel·les) i contestarà gustosament les preguntes que li faci el públic. La conferència durà per títol “El meu univers literari” i tendrà lloc al Bar Xarop de Manacor (plaça de Ramon Llull, 18) dins el marc dels dilluns de l’Obra.\nNa Maria-Antònia Oliver Cabrer (Manacor, 1946) és coneguda principalment per la seva producció novel·lística i de narrativa breu, però també ha conreat la traducció (cal dir, en aquest aspecte, que ha traduït al català obres de Virginia Woolf, Robert Louis Stevenson, Mark Twain i Herman Melville. Per la seva banda, les seves obres han estat traduïdes a l’alemany, l’anglès, el castellà, el francès, l’italià, el neerlandès i el portuguès), l’assaig literari, la literatura infantil, la dramatúrgia i el guionatge.\nL’atracció per la literatura li ve de molt enrere i té el seu origen en les “Rondaies Mallorquines” recollides de viva veu per Mossèn Alcover. Na Maria-Antònia les coneix, com la majoria de mallorquins, des de la infantesa i li han servit d’inspiració per a qualcunes de les seves primeres novel·les, tant pel que fa al contingut com al llenguatge. N’és el cas de “Cròniques de la molt anomenada ciutat de Montcarrà” (1972) i “El vaixell d’Iràs i no Tornaràs” (1976).\nAls 23 anys va publicar la seva primera novel·la, “Cròniques d’un mig estiu”, amb la qual es va donar a conèixer com a escriptora. Posteriorment ha anat enriquint la seva obra cultivant-ne diferents gèneres com són la crítica social, la novel·la negra, la fantasia, etc. Per aquest motiu, na Maria-Antònia ha estat mereixedora dels premis i els reconeixements següents: Premi Recull-Francesc Puig i Llensa de narració (1971) per “Muller qui cerca espill, les mans s’hi talla”; Premi de Literatura Catalana de la Generalitat de Catalunya (1985) per la seva traducció de “Moby Dick”; Premis Literaris de Girona-Prudenci Bertrana (1991), per “Joana E”; Premi Ciutat de Palma-Llorenç Villalonga de novel·la (1994) per “Amor de cans”; Premi Trajectòria de la Setmana del Llibre en Català (2001); Premi Ramon Llull del Govern Balear (2003); Premi Jaume Fuster dels Escriptors en Llengua Catalana (2004); Creu de Sant Jordi (2007), per la seva trajectòria com a escriptora i Premi d’Honor de les Lletres Catalanes (2016).


L'ampliació de l'IVAM no es farà en aquesta legislatura - Diari La Veu\nEscriba el número 105220\nL'ampliació de l'IVAM no es farà en aquesta legislatura\nL'únic augment previst per a celebrar el 30 aniversari del museu és el Jardí de les Escultures, ubicat en la part posterior de l'edifici\nL\_'última instal·lació, \_'Eixa cosa rosa\_' ubicada en la terrassa de l\_'IVAM.\nEl conseller de Cultura, Vicent Marzà, ha assenyalat que l'Institut Valencià d'Art Modern (IVAM) no s'ampliarà durant la present legislatura "més enllà del Jardí de les Escultures", obra que espera que comence "en breu". Si el creixement del museu continua, aquest debat podrà plantejar-se en el futur, però "no serà en aquesta legislatura", ha asseverat.\nMarzà s'ha manifestat en aquestos termes en una entrevista amb Europa Press en ser preguntat per la possibilitat que el museu que dirigeix José Miguel García Cortés amplie les seues instal·lacions de cara a al seu 30 aniversari, que es commemorarà el pròxim any 2019.\nEn aquest sentit, el conseller ha recalcat que el que s'està fent és "treballar amb el propi instrument". "Hem aprovat per consens una llei de l'IVAM; hem generat un nou patronat i el museu ha canviat el programa expositiu i està recuperant la confiança dels visitants", ha fet notar. Per a reforçar aquest argument, Marzà ha recordat que el portal d'art internacionalartfacts.net ha col·locat l'IVAM en el lloc 36 de les 100 institucions culturals més destacades del món, situant-lo en segona posició a l'Estat, per darrere del Museu Reina Sofia.\nMarzà ha apuntat que açò demostra el gran treball que s'està realitzant en la institució cultural, per açò, la Generalitat Valenciana seguirà reclamant a l'Estat una aportació major per a aquest museu, ja que la que dóna actualment no és "coherent" a la qualitat de la seua oferta.\n"El primer que cal fer és treballar el contingut abans que el continent i mirarem en el futur si és realment necessària aquesta ampliació física. Primer cal ampliar el nivell expositiu i del relat, que s'està fent, i quan arribem a aquest punt necessari tindrem aquest debat però en aquesta legislatura no serà. En un futur si es continua creixent ho plantejaríem però de cara a una segona o tercera legislatura del Botànic".\nPer al pròxim any el que sí que entra en els plans és el Jardí de les Escultures, un "espai obert a la ciutadania", segons ha definit el titular del departament de Cultura.\nD'altra banda, Vicent Marzà ha subratllat que s'està fent una tasca intensa per a aconseguir una "coordinació estratègica" perquè "tothom sàpiga el seu paper en el mapa museístic valencià i tenint en compte també les propostes privades".\n"Volem que la cultura siga un fet diferencial i que el creixement que està experimentant siga referent internacional. Desitgem tindre la capitalitat a nivell mediterrani de la cultura, és un treball llarg que passa per consolidar-los bons projectes públics i que aquestos es coordinen amb els privats de forma estratègica", ha defensat.\nEscriba el número 840597


Caminem junts per la prevenció del càncer de còlon i recte – Programa de Detecció de Càncer de Còlon i Recte de Barcelona\nEl passat diumenge 21 de gener el Programa de detecció precoç del càncer de còlon i recte de Barcelona es va unir a una caminada urbana sota el lema “Caminem plegats per la prevenció del càncer de còlon i recte”. La caminada, organitzada per l’Ajuntament de Barcelona i per l’Associació d’Entitats Excursionistes del Barcelonès, va tenir una assistència d’unes 3.000 persones i tenia un recorregut circular de 13,4 Km amb sortida i arribada a la Plaça de les Glòries .\nAmb aquesta iniciativa es va voler donar a conèixer el Programa de detecció precoç de càncer de còlon i recte a les persones que participaven a la caminada i a les qui s’adreçaven a la carpa informativa. Aquesta vegada, a més de repartir tríptics i facilitar informació, es va comptar amb un photocall.\nÉs la segona vegada que el Programa s’uneix a una caminada d’aquest tipus i les valoracions tant dels organitzadors com del Programa són molt positives i es preveu que n’hi puguin haver més en un futur.\nRecordar que el Programa de detecció precoç de càncer de còlon i recte s’adreça a homes i dones de 50-69 anys i que fer exercici de manera regular ajuda a la seva prevenció.


Pension Leit'n Franz (Àustria Ramsau am Dachstein) - Booking.com\nEstíria 2.785 establiments\nHotels a Ramsau am Dachstein 179 establiments\nOfertes al Pension Leit'n Franz, Ramsau am Dachstein (Àustria)\nLeiten 312, 8972 Ramsau am Dachstein, Àustria – Situació excel·lent! Mostra el mapa\nL'han puntuada els nostres clients després d'allotjar-se al Pension Leit'n Franz.\nAssegura't un bon preu al Pension Leit'n Franz - els clients que s'hi han allotjat fa poc li han posat un 9,2.\nPension Leit'n Franz treballa amb Booking.com des del 5 de set. de 2012.\nQuan vols allotjar-te a Pension Leit'n Franz?\nS'acaben de reservar a Ramsau am Dachstein: 3 hostals o pensions com Pension Leit'n Franz s'acaben de reservar al nostre web\nGalsterbergalmlift 13,3 km\nTellerlift 13,4 km\nBilla, Bäcker Supermercat 1,5 km\nSparmarkt Supermercat 4 km\nPlanai, Skilifte Ramsau Remuntador 5 km\nAeroport de W. A. Mozart de Salzburg 67,2 km\nAeroport de Klagenfurt 97,5 km\nAeroport de Blue Danube de Linz 98 km\n3 raons per triar Pension Leit'n Franz\nInstal·lacions de Pension Leit'n Franz Bones instal·lacions! Puntuació: 9,2\nLlegeix-ho Pension Leit'n Franz accepta peticions especials, que pots escriure al pas següent.\nGratis! Un màxim de 2 nens de 0 a 3 anys s'allotgen gratuïtament si dormen en bressols.\nEl Pension Leit'n Franz accepta aquestes targetes i es reserva el dret de fer una retenció temporal a la teva targeta abans de l'arribada.\nMostra els comentaris de: Tots els enquestats Parelles (1) Grups d'amics (1) Persones que viatgen soles (1) Persones en viatge de negocis (1) Mostra els comentaris de: Totes les puntuacions Fantàstic: 9+ (2) Força bé: 7 – 9 (1) Bé: 5 – 7 (0) Malament: 3 – 5 (0) Molt malament: 1 – 3 (0)\nAra hi ha 13 persones buscant allotjament a Ramsau am Dachstein\nCom arribar al Pension Leit'n Franz des de Aeroport de W. A. Mozart de Salzburg\nHem trobat més allotjaments com Pension Leit'n Franz que han agradat a altres viatgers\nEncara estàs buscant? Mira't altres hotels semblants a Pension Leit'n Franz\nHabitacions en cases particulars a Ramsau am Dachstein\nAeroport de W. A. Mozart de Salzburg (SZG) 67,2 km\nAeroport de Klagenfurt (KLU) 97,5 km\nAeroport de Blue Danube de Linz (LNZ) 98 km


«Canviar el model o arreglar-lo és el que postulen reformistes i antisistema. Teòricament hi podem estar d'acord, però... n'hi ha un de millor?, qui ho impulsaria?, els estats?, la ciutadania?, lobbies? Vinga home!»\nLluís Batlle 13.05.2020 | 10:24\nEmbardissats com estem en la lluita per la supervivència, tancats en nosaltres mateixos físicament i psíquica a conseqüència de la pandèmia, hem anat abandonant de manera progressiva tots aquells temes que regien les nostres vides fins al març.\nTant és així, que la Covid-19 acapara de manera involuntària tota la informació i comunicació existents en l'actualitat: informatius, tertúlies, programes de ràdio, espectacles, vídeos, articles d'opinió, cartes al director... sigui quin sigui el canal o el format d'expressió utilitzats, en tots ells el temut virus hi té una referència quan no n'és el motiu.\nVet aquí la misèria que ens ha portat el 2020, aquell any que esperàvem tots amb tant delit i objecte d'elogis i enhorabones. Un any que amb el seu doble vint ens queia d'entrada molt bé i en el qual havíem dipositat esperances de creixement i millora en molts sentits. I ara que comencen a aparèixer i aplicar-se les primeres mesures de desconfinament, aquesta llibertat condicional i vigilada en què s'està transformant progressivament la nostra pena de reclusió, sembla que ja podem parlar, qui sap si somiar, amb altres coses com el futbol, la vida exterior, les platges o prendre una cervesa en un bar. Llicències que ens permetrem amb el consentiment de l'economia és clar, que ha estat amenaçadorament present a la rereguarda durant tota la crisi, compartint cartell amb la sanitat i prenent de manera inevitable cada cop més rellevància. El virus ens ha atorgat forçosament un temps preciós per aturar-nos i pensar, durant el qual hem pogut constatar o pel cap baix intuir que tantes presses no són bones, que no té sentit una producció il·limitada orientada cap a un consum infinit, que els recursos s'esgoten i el principi de sostenibilitat és el que hauria de regir les relacions humanes.\nPerò deixeu-me ser pessimista: el món encara és majoritàriament capitalista, la riquesa associada o derivada dels mitjans productius segueix sent la clau de solfa del repartiment d'un pastís basat en un mercantilisme que necessita engreixar-se amb la desmesura. Canviar el model o arreglar-lo és el que postulen tant reformistes com antisistema. Teòricament hi podem estar d'acord, però... n'hi ha un de millor?, qui ho impulsaria?, els estats?, la ciutadania?, certs lobbies? Vinga home!, no som capaços ni de posar-nos d'acord per modificar els usos horaris a la primavera i a la tardor per ser més racionals i feliços i ara de cop farem la revolució...


juny 2014 - certificadoisorapida.com\nSoftware de Gestión, Autómatas y Robots, S.L. aconsegueix el certificat ISO 9001:2008\nSGAR, Software de Gestión, Autómatas y Robots, S.L. ha aconseguit el certificat ISO 9001:2008 del seu sistema de qualitat. SGAR ha superat amb èxit, l’auditoria realitzada per la certificadora APPLUS+, després d’un gran esforç realitzat per tots els membres de l’empresa i centrat en l’activitat del desenvolupament i implantació de projectes d’automatització en entorns industrials i infraestructures. […]\nMicron CV Ingenieria 3000, S.L. ha certificat en ISO 9001:2008 el seu sistema de gestió de la qualitat\nL’empresa MICRON CV INGENIERIA 3000 S.L. ha aconseguit la certificació del sistema de gestió de la qualitat segons la norma ISO 9001:2008, fent una aposta per la diferenciació dins el competitiu sector de la Qualificació i validació de sistemes de hvac per a sales blanques (clean room) validació de sistemes d’esterilització, calibratge d’elements de control de […]\nUtillatges i Mecanitzats Santacana, S.L. ha aconseguit el certificat ISO 9001:2008\nUtillatges i Mecanitzats Santacana, S.L. ha aconseguit el seu certificat ISO 9001:2008 segons l’abast Fabricació i mecanització d’utillatges i matriceria per a maquinària. Després d’un treball exhaustiu i amb l’assessorament de Molins de Q, l’auditoria que va realitzar APPLUS + va ser del tot reeixida. El resultat ha estat immillorable i certifica que la gestió […]


LeCtures d’estiu – Llegir en Català\nHa arribat l’estiu i, un cop més, l’Associació de Llegir en Català i les editorials que en formen part us volem recomanar les lectures més fresques, novetats editorials on podreu gaudir tant de traduccions de clàssics francesos i veus actuals d’Itàlia i Austràlia com de textos provinents d’arreu dels Països Catalans.\nGaudiu amb #LeCturesdestiu\nA les tres novel·les, per primera vegada reunides sota el nom de Cicle d’Almandaia, descobrim com els homes no estem fets de somnis, sinó de memòria. Superant la consistència onírica tan celebrada des dels temps de Shakespeare, arribem al triomf de la memòria, sense la qual cada dia despertaríem dins d’un univers tèrbol i borrós.\n“On seríem tots nosaltres si calgués anar a buscar l’origen de les nostres fortunes?” és la pregunta ètica que planteja el crim que explica la novel·la, la història d’un assassinat comès durant les guerres napoleòniques a la riba del Rin.\nDel guanyador del Booker Man, Richard Flanagan, us recomanem no perdre-us aquesta obra colpidora que ens apropa a la història de Tàsmania; una natura desconeguda, voluptuosa, salvatge i d’una preciositat inimaginable. Richard Flanagan ens transporta per la història i per la intimitat de les seves gents com si fos el mateix guia de riu, amb la seguretat i habilitat de la seva meravellosa escriptura.\nAdaptació de Roc Casagran\nCelebrem l’Any Llull amb la relectura que ha realitzat l’escriptor Roc Casagran d’un clàssic indiscutible de les nostres lletres. Un llibre sobre les lluites de poder que adopta una vigència inquietant i ens descobreix les facetes més tenebroses de la condició humana.\nUn aspirant a escriptor de novel·la negra decideix escriure la història del seu pare, ex polític corrupte fugit de la justícia, quan la policia comença a trobar els cadàvers dels seus antics companys de trijipocs polítics escampats per tot València. Una novel·la metaliterària que descriu la corrupció des d’una òptica original i divertida.\nQuatre personatges entrecreuaran les seves vides enmig d’una Barcelona on s’hi desperta la rebel·lia. L’experiència de la lluitadora que ja va viure la traïció de la transició; l’impuls i l’explosió d’una joventut disposada a capgirar-ho tot, amb la innocència de descobrir el món i la predisposició de l’activisme convençut; les dificultats de la dona migrada, amb una triple explotació i opressió a l’esquena… Paisatges de lluita, de vida quotidiana i relacions socials, de records de combats llunyans en un món molt proper on el sentit i el valor de la vida canvien de forma dràstica. Vides viscudes encontrades a la ciutat comuna.\nLa novel·la és el llarg viatge d’Eduardo Moiche des d’Espanya fins a la idíl·lica raconada d’un petit riu africà. Aquest recorregut transporta també els lectors fins al coneixement d’una situació política insostenible a Guinea Equatorial de la qual a Europa tothom s’ha desentès després de treure’n benefici\nMemòria del buit és una novel·la que ens transporta al cor de la Sardenya de principis del segle XX. Bandolerisme, caciquisme i les primeres convulsions causades pel feixisme en forma de faula mediterrània. Una obra que es mou entre la realitat històrica i les llegendes populars per explicar-nos el mite de Samuele Stocchino, el bandit més buscat de Sardenya.\nUna novel·la negra empordanesa, de la mà de l’Agustí Vehí fem un recorregut antropològic, històric, urbanístic i gastronòmic per terres gironines. La llum i les olors es combinen amb el dolor de la guerra i del record de les memòries negres empordaneses. Com ja és habitual en l’autor, Ginesta per als morts uneix la història amb el gènere negre, un retrat ben sòrdid del món que ens envolta i una dosi d’humor ben necessària pels temps que corren.\nUna sirena negra sedueix un jove periodista i desapareix. L’enamorat emprèn un viatge per seguir el rastre de la dona amb cua de peix per mig Europa, que acaba a l’illa mediterrània de Cabrera, mite i paradís alhora. Una immersió en els millors universos de la novel·la d’aventura, amb els referents posats al dia de les narracions de Herman Melville, Robert Louis Stevenson, Joseph Conrad, Jack London i Jules Verne.\n← eBiblio Catalunya: Un sistema de préstec digital incomplet\nSubscriu-te al ClubcLeC →


Hola seguidors i seguidores del bloc 100 peus!\nAvui parlarem sobre el darrer concert i una xerrada que ens van venir a fer. Com que aquest concert va ser solidari, dimecres passat va venir en Carles, de l'ONG Mans Unides, i ens va fer una xerrada sobre què feien. Ens va explicar com vivien la gent de Benín, un país molt petit de l'est d'Àfrica, amb un vídeo molt interessant on sortia el dia a dia d'aquella gent.\nTambé ens va explicar que els ajudaven a muntar hospitals i escoles, va dir que el que els agradava més als nens era anar a l'escola, perquè no només aprenien sinó que una escola donava vida a tot el campament.\nEl dia del concert, quan vam arribar a Sabadell, vam caminar uns quants carrers per anar a deixar les maletes a l'església on cantàvem. Quan ja vam deixar les maletes vam anar caminant fins al Museu del Gas. Ens van ensenyar com funcionava el gas i després vam mirar un vídeo sobre energies renovables i no renovables i sobre què hem de fer per no gastar tanta energia. Ens vam parlar dels leds, que són llums que no gasten tanta electricitat. A continuació ens van ensenyar una moto elèctrica.\nDesprés vam berenar una mica i vam continuar la visita; ens van ensenyar de què estan fets els cables elèctrics i ens van dir que estaven fets de coure. Vam veure que hi havia un telèfon amb un líquid i deia que havíem de trucar a un número que posava i ens va contestar Dani Jiménez, i ens va dir que aquest líquid es deia Novec i que no es mullava i funcionava amb el mòbil. Vam fer unes activitats i ens van agradar molt.\nVam sortir del museu i vam anar a l'església a fer la prova de so. Quan vam acabar vam anar a sopar a un hotel de 3 estrelles i ens va agradar molt el menjar que ens van donar, en acabar de menjar ja vam anar cap a l'església a fer la concentració.\nAl concert hi havia en Bernat Vivacos amb la seva dona. A la penúltima cançó de la primera part vam parar perquè havien de beneir el medalló del Beat Àngel Rodamilans. El van beneir i vam continuar el concert. La gent va estar molt contenta i els va agradar molt.\nAdéu Centpeuaires, esperem que us hagi agradat la crònica!!\nJomari i Arnau\nEtiquetes de comentaris: Concert Crònica Visita Cultural Xerrades\nI tant que m,'agradat la crònica......molt ...Heu tocat un tema que se'm fa molt proper .Leds,cables elèctrics,energies renovables.\nA casa som """elèctrics""... que vull dir amb això?..doncs que he treballat i conviscut amb un enginyer elèctric...\nParleu del coure dels cables...doncs ara us faré una petita crònica jo.\nEl preu del coure dels cables....ens feia distorsionar algun pressupost i podíem perdre molts calerons. Per tant, teníem de tenir provisions de cables de molts diàmetres diferents...comprats quant el coure anava mes barat. Encara ara...el meu fill..treballa amb aquests temes.Per tant si que m'agrada que hageu tingut oportunitat de conèixer aquest mon.\nGracies per la crònica tant ben detallada de totes les activitats.\nEspero que anés molt bé el concert a la meva ciutat, les crítiques deien que va ser genial. Jo no hi vaig poder anar perquè estaven les entrades exhaurides, però en tenia moltíssimes ganes, a veure si us puc venir a veure un altre dia. Sou uns cracks.


Periskopia.cat - Frau fiscal (participació al debat del .CAT, TV3) 19/06/14\n19 June, 2014 by periskopia in Entrevistes, Presència\nAl “.CAT” hem abordat la xacra del frau fiscal. Ariadna Oltra ha entrevistat Raúl Burillo, l’inspector d’Hisenda i exdelegat especial d’Hisenda a les Balears, que va encapçalar l’equip que va descobrir, entre altres, el “cas Palma Arena” i el “cas Nóos”.\nAl debat, hi han participat Joan Iglesias, assessor especial de l’Agència Tributària de Catalunya; Miguel Ángel Mayo, coordinador del sindicat de tècnics del Ministeri d’Hisenda (GESTHA); Anna Rosell, economista i directora de l’àrea fiscal d’ IMBGrup; Jordi de Juan, advocat especialista en contenciosos fiscals, professor de Dret Financer i Tributari de la UB, i exportaveu de la Comissió d’Economia i Hisenda del Congrés (2001-2003); Raül Romeva, doctor en Relacions Internacionals, i Xavier Sardà, periodista.\nAriadna Oltra també ha aconseguit entrevistar Hervé Falciani, actualment testimoni protegit de diversos governs europeus i sense residència coneguda. Aquest enginyer informàtic va descobrir les pràctiques d’evasió fiscal fetes per 130 de les principals fortunes mundials des de l’oficina del banc HSBC a Suïssa on treballava.


Cap Vermell - Una jam entre amics: L'Infern en una nit d'art\nUna jam entre amics: L'Infern en una nit d'art\nDijous dia 1 de març, a les 22h el bar l'Infern va ser l'espai elegit per a dur a terme una jam amb poesia, rap, teatre i música en una vetllada d'allò més artística. Els amics i públic present a la sala va gaudir de valent amb les interpretacions de Krisis teatre, la veu i la guitarra de Viejo Lobo, o la poesia de Joan Cabalgante i de Matt Patricis, qui a més, presentà l'acte.\nLa vetllada començà amb l'actuació de Viejo Lobo, un cantautor que amb la seva guitarra aconseguí enamorar el públic present, amb un estil que anava des de les balades de Calamaro fins a Vetusta Morla, amb cançons de producció pròpia. Després Joan recità poemes del seu darrer llibre Límits infinits, entre els quals "Les papallones blaves de Nova Orleans" o "La tornada de la cadernera" acompanyat de la guitarra de Viejo Lobo, en una improvització insòlita fins al moment.\nPosteriorment, Matt realitzà una declamació entre el llum vermell de la sala i les calaveres que penjaven a mode de decoració, que va ser d'allò més novedós. Poemes d'amor i glòria on l'estela lluenta de les actrius, Maria i Clara, de la peça de teatre "Mundo hembrista" va funcionar de valent: el món al revés, o com hauria de ser, on el cas de bulling d'un institut el protagonitza una dona per haver donat un cop al cul a un home, on el cambrer és objecte de les insinuacions d'una mare, on les estadístiques corren a favor de les dones... La gent va quedar entusiasmada amb l'espectacle, que va estar molt ben interpretat, en una crítica social sobre el món masclista que ens governa, un espectacle que hauria de visitar moltes d'escoles.\nFinalment, la sessió es completà amb una segona volta, on s'escoltaren més poemes i cançons. Hem de dir que la jam va ser una vetllada agradable entre amics i l'art el seu principal protagonista. S'anunciaren també els propers slams d'Artà i de Capdepera, aquest darrer, segurament a l'Infern, altre vegada. Algú pot dir que la cultura no arriba a tots els racons del poble, però està més que comprovat que s'equivoca, aquesta jam en va ser per mostra...un botó.


PROPERS AJUTS A ACTIVITATS EXTRAESCOLARS I DE LLEURE - Grup 8\nPROPERS AJUTS A ACTIVITATS EXTRAESCOLARS I DE LLEURE\nAJUTS PER AL SECTOR DE LES EXTRAESCOLARS I DEL LLEURE EDUCATIU PER FER FRONT A LA COVID-19\na) Modalitat per a les activitats específicament de lleure educatiu: es destinaran 1.500 euros per a entitats, empreses i treballadors autònoms que realitzen activitats de lleure educatiu d’esplais diaris de dilluns a divendres i d’esplais o agrupaments escoltes que fan activitat de cap de setmana.\nb) Modalitat per a les activitats extraescolars: 3.500 euros per a professionals autònoms, empreses i altres entitats que realitzen activitats extraescolars. En aquesta modalitat s’hi inclouen:\n1. Les activitats instructives, esportives, artístiques o formatives en general realitzades fora de l'horari lectiu en centres educatius que imparteixin ensenyaments obligatoris o declarats gratuïts i que estiguin incloses en la programació general anual dels centres del curs 2020-2021 o que hagin estat aprovades pel consell escolar del centre amb data anterior a la de finalització del període de la sol·licitud de l'ajut.\n2. Les activitats i modalitats formatives i educatives dirigides a infants i joves d'entre 3 i 18 anys, entre les quals:\n3. Els ensenyaments no reglats de règim especial.\n4. Els ensenyaments no reglats d'idiomes.\n5. Les relacionades amb la música i la dansa.\n6. Les relacionades amb les arts plàstiques i escèniques.\n7. Les activitats relacionades amb les tecnologies.\n8. Les no individuals de reforç i acompanyament escolar impartides en establiments autoritzats.\n9. Les esportives de caràcter educatiu no dependents de les federacions esportives.\nc) Modalitat per a les instal·lacions juvenils: 5.000 euros per a entitats privades titulars o gestores d’instal·lacions juvenils inscrites al Registre d’instal·lacions Juvenils de la Direcció General de Joventut.\nAquest ajut encara no ha entrat en vigor. Us informarem puntualment quan tinguem més dades.\n2020 Ajuts-Coronavirus Covid-19 El-Masnou Subvencio-Generalitat-De-Catalunya Extraescolars Ajuts-Covid Lleure-Educatiu


Rajoy no vol pagar els 759 milions\nTanca la carpeta del deute reconegut a Catalunya amb l'excusa del desviament del dèficit públic\nEl govern espanyol ha tancat caixa i ha trobat en l'augment del dèficit del 2011 el pretext perfecte per no pagar els 759 milions de l'Estatut a Catalunya. Per Mariano Rajoy, ara no hi ha prou marge econòmic.\n3 min. MADRID. 02/01/2012 00:00\n260x366 DECISIONS ARA QUE JA HA ESTUDIAT ELS COMPTES DE L'ESTAT El compromís de Rajoy al debat d'investidura va ser aturar qualsevol despesa fins que hi hagi nous pressupostos, al març, que també hauran de ser molt austers si vol quadrar el dèficit al 4,4%. Ara no pagarà l'addicional tercera i l'única possibilitat és que es desbloquegi a través d'una negociació política PP-CiU o d'un cop de força del PP català. / JAVIER LIZÓN / EFE DECISIONS ARA QUE JA HA ESTUDIAT ELS COMPTES DE L'ESTAT El compromís de Rajoy al debat d'investidura va ser aturar qualsevol despesa fins que hi hagi nous pressupostos, al març, que també hauran de ser molt austers si vol quadrar el dèficit al 4,4%. Ara no pagarà l'addicional tercera i l'única possibilitat és que es desbloquegi a través d'una negociació política PP-CiU o d'un cop de força del PP català. / JAVIER LIZÓN / EFE\nAra no toca. L'executiu espanyol descarta abonar els diners de l'addicional tercera de l'Estatut que José Luis Rodríguez Zapatero va deixar pendents. Segons van confirmar a l'ARA fonts de la Moncloa, la situació financera actual, amb un dèficit dos punts percentuals per sobre del previst, "no ho permet".\nLa conclusió de l'entorn més pròxim al president espanyol, Mariano Rajoy, és que mentre es demanen sacrificis als ciutadans i es presenta un dràstic pla de retallades no és assumible pagar els 759 milions corresponents a l'exercici 2008. Uns recursos calculats en funció de l'aportació del PIB català a l'Estat (18%) i, d'entrada, destinats a infraestructures. Madrid sap, però, que un cop passen dos anys de l'incompliment, la Generalitat pot exigir els diners sense lligar-los a cap actuació concreta. És a dir, deixen de ser finalistes i es poden destinar a les urgències de tresoreria.\nPendents de la negociació\nL'última paraula la tindrà Rajoy, que aviat es reunirà amb el president de la Generalitat, Artur Mas, i amb la resta de presidents autonòmics. Serà determinant també la negociació entre PP i CiU al Congrés per buscar el suport dels nacionalistes a les grans reformes econòmiques, com la laboral. La vicepresidenta espanyola, Soraya Sáenz de Santamaría, ha marcat des del principi un tracte diferencial cap a la federació i és ella qui porta el pes de les converses amb el PSOE i CiU, buscant diferenciar-los de la resta de formacions.\nMentre s'esperen fruits d'aquestes negociacions, la premissa de sortida és clara: ara no és possible pagar. Ni a Catalunya ni a altres comunitats en una situació similar, com Andalusia i les Illes Balears. El govern espanyol va incloure, al decret de mesures urgents per contenir el dèficit, una frase polèmica que va aixecar les alarmes a més d'una comunitat. Avançava "l'eliminació del finançament previst als estatuts d'Andalusia, Castella i Lleó, Illes Balears i Catalunya". Després el ministeri d'Hisenda la va retirar, però entre alguns governs autonòmics va quedar un dubte raonable sobre la possibilitat que Rajoy es referís a aquest tipus de pagaments que estan amb un interrogant sobre la taula del ministre Cristóbal Montoro, que té entre les seves competències la política territorial.\nUn d'aquests casos és Andalusia, on el president, José Antonio Griñán, del PSOE, pretén anar als jutjats si Rajoy no paga els 1.500 milions del dèficit d'infraestructura del 2008 i el 2009, que allà calculen en funció de la població. Fonts de vicepresidència censuren que reclami ara el que no va exigir a Zapatero.\nMontoro, diputat per Sevilla, va amb peus de plom. Al març hi ha eleccions i la Moncloa confia a deixar per després l'anunci oficial del tancament de l'aixeta autonòmica. Serà coincidint amb la presentació dels pressupostos quan Rajoy explicarà d'on traurà els 20.000 milions que s'han de retallar per quadrar els comptes al 4,4% de dèficit.\nDe moment, Hisenda encara no ha convocat el primer Consell de Política Fiscal i Financera, que segons confirmen des de la Moncloa serà aquest mes.\nServirà per fixar un compromís de contenció de la despesa autonòmica però la "revisió" arribarà a les acaballes del primer trimestre. Aquest és el terme que fa servir l'executiu central per referir-se a la rebaixa que preveu al finançament, passant el ribot al model actual, el del 2009. Quedaran fora de previsió de pagament els deutes pendents i adquirits. La Moncloa no vol assumir ara costos que considera que no li pertanyen. Només la negociació política pot desbloquejar-ho.